**Ministru kabineta noteikumu projekta „Grozījumi Ministru kabineta 2008.gada 19.maija noteikumos Nr.338 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta apliecības un žetona paraugu un dienesta apliecības un žetona izsniegšanas un nodošanas kārtību”” sākotnējās ietekmes novērtējuma**

**ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 45.pants nosaka, ka amatpersonai tās pilnvaru apliecināšanai izsniedz dienesta apliecību. No iepriekš minēta izriet, ka dienesta apliecība amatpersonām ir nepieciešama tikai to pilnvaru apliecināšanai, lai privātpersona varētu pārliecināties, ka konkrētā persona ir amatpersona un tai ir attiecīgas pilnvaras, tādējādi arī identificējot konkrēto amatpersonu.Ministru kabineta 2008.gada 19.maija noteikumu Nr.338 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta apliecības un žetona paraugu un dienesta apliecības un žetona izsniegšanas un nodošanas kārtību” (turpmāk – noteikumi Nr.338) 6.7.apakšpunkts nosaka, ka amatpersonas dienesta apliecības priekšpusē (aversā) tiek norādīts amatpersonas personas kods. Personas koda izmantošanu kā personas datu apstrādi Fizisko personu datu aizsardzības likuma 2.panta 4.punkta izpratnē ir jāveic, ievērojot Fizisko personu datu aizsardzības likumu, tai skaitā Fizisko personu datu aizsardzības likuma 7. un 13.1 pantu, kas paredz personas datu apstrādes tiesisko pamatu. Papildus tiesiskā pamata nodrošināšanai, veicot personas datu apstrādi, ir jāievēro arī Fizisko personu datu aizsardzības likuma 10.panta pirmāsdaļas 2.punktu, saskaņā ar kuru personas datu apstrādi drīkst veikt tikai atbilstoši paredzētajam mērķim un tam nepieciešamajā apjomā. Tas nozīmē, ka pirms personas datu apstrādes veikšanas ir jāizvērtē, vai pastāv tiesisks mērķis plānotajai personas datu apstrādei, vai šo mērķi var sasniegt ar iecerēto personas datu apstrādi un, vai šo mērķi nav iespējams sasniegt, apstrādājot personas datus mazākā apjomā, citā veidā vai arī neapstrādājot vispār.Privātpersona, kurai ir nepieciešams pārliecināties par amatpersonas pilnvarām un identitāti, ir iespējams to izdarīt tikai pēc amatpersonas dienesta apliecībā esošās fotogrāfijas un tajā norādītā vārda, uzvārda, iestādes nosaukuma, ieņemamā amata un dienesta apliecības numura. Ar dienesta apliecības numura palīdzību var novērst situācijas, ka personas dati vairākām amatpersonām var sakrist, jo dienesta apliecības numuri nevar būt vienādi. Noteikumu Nr.338 7.2.apakšpunktā noteikts, ka amatpersonas dienesta apliecības aizmugurē (reversā) apakšējā daļā ir amatpersonas dienesta apliecības lietošanas papildu informācija – „Apliecība dod tiesības glabāt un nēsāt dienesta ieroci”.Atbilstoši Ieroču un speciālo līdzekļu aprites likuma 25.panta otrajai daļai, Iekšlietu ministrijas sistēmas iestāžu, valsts drošības iestāžu, Nacionālo bruņoto spēku, Latvijas Bankas Aizsardzības pārvaldes, Valsts ieņēmumu dienesta, Ieslodzījuma vietu pārvaldes, Korupcijas novēršanas un apkarošanas biroja, ostas policijas un pašvaldības policijas īpašumā (valdījumā) esošo ieroču un speciālo līdzekļu glabāšanas, nēsāšanas, izmantošanas un pielietošanas kārtību nosaka šo institūciju darbību reglamentējoši normatīvie akti, bet kārtību, kādā minētās institūcijas iegādājas un realizē ieročus, munīciju un speciālos līdzekļus, nosaka Ministru kabinets, proti, Ministru kabineta 2012.gada 24.aprīļa noteikumi Nr.294 „Kārtība, kādā valsts un pašvaldību iestādes iegādājas un realizē ieročus un speciālos līdzekļus”.Savukārt atļauja dienesta ieroča pastāvīgajai glabāšanai un nēsāšanai tiek piešķirta atbilstoši spēkā esošo normatīvo aktu prasībām ar iestādes priekšnieka rīkojumu, nevis ar dienesta apliecībā esošo papildu informāciju „Apliecība dod tiesības glabāt un nēsāt dienesta ieroci”.Ņemot vērā, ka ne visām amatpersonām neskatoties uz dienesta apliecības aizmugurē (reversā) apakšējā daļā iekļauto papildu informāciju, tiek piešķirta faktiskā atļauja glabāt un nēsāt dienesta ieroci, līdz ar to amatpersonu rīcība ar šāda ieraksta esamību dienesta apliecībā, ārpus dienesta izpildes laika praktiski nav kontrolējama. Ievērojot minēto, ir nepieciešama ieraksta „Apliecība dod tiesības glabāt un nēsāt dienesta ieroci” izņemšana no amatpersonu dienesta apliecības izskata.Noteikumu Nr.338 15. un 16.punktā ir noteikts, ka amatpersona dienesta apliecību nodod iestādei, saņemot jaunu amatpersonas dienesta apliecību, un gadījumā, ja amatpersonu atbrīvo no dienesta, tā nodod iestādei dienesta apliecību uz žetonu (ja žetons ir izsniegts). Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm disciplināratbildības likuma 19.panta otrajā daļā ir noteikts, ka izdodot rīkojumu par amatpersonas atstādināšanu no amata pienākumu pildīšanas uz disciplinārlietas izmeklēšanas laiku, attiecīgais ministrs, Iestādes vadītājs vai viņa pilnvarota amatpersona var uzdot amatpersonai šajā laikā pildīt citus pienākumus, kuri nav saistīti ar tās tiešajiem amata pienākumiem un kuru pildīšana netraucē disciplinārlietas izmeklēšanas interesēm.Lai pilnveidotu amatpersonas dienesta apliecības un žetona nodošanas tiesisko regulējumu un nepieļautu nevēlamas sekas, noteikumu projektā ir nepieciešams noteikt, ka amatpersonas apliecību un žetonu ir jānodod iestādei arī gadījumā, ja amatpersona ir atstādināta no amata pienākumu pildīšanas, izņemot gadījumus, ja amatpersonai šajā laikā uzdots pildīt citus pienākumus, kuri nav saistīti ar tās tiešajiem amata pienākumiem un kuru pildīšana netraucē disciplinārlietas izmeklēšanas interesēm.16Noteikumu projekts paredz svītrot amatpersonu dienesta apliecībās ierakstu par personas kodu un ierakstu „Apliecība dod tiesības glabāt un nēsāt dienesta ieroci”.Vienlaikus noteikumu projekts paredz papildināt noteikumus Nr.338 ar jaunu punktu, nosakot, ka dienesta apliecību un žetonu nodod iestādei arī amatpersonas, kuras ir atstādinātas no amata pienākumu pildīšanas.Ar noteikumu projektu tiks sasniegts izvirzītais mērķis – noteikumu Nr.338 atbilstība Fizisko personu datu aizsardzības likuma prasībām, ņemot vērā Datu valsts inspekcijas atzinumu par personas koda norādīšanu amatpersonu dienesta apliecībās, un novērsti noteikumu Nr.338 darbības laikā identificētie tiesiskā regulējuma trūkumi saistībā ar ieraksta „Apliecības dod tiesības glabāt un nēsāt dienesta ieroci” norādīšanu visu amatpersonu dienesta apliecībās un dienesta apliecību un žetonu nodošanu, kad amatpersona tiek atstādināta no amata pienākumu pildīšanas. Ņemot vērā to, ka amatpersonas dienesta apliecības izgatavošanas un izsniegšanas process ir pilnībā datorizēts un līdz ar to, izslēdzot no amatpersonas dienesta apliecības ierakstu par personas kodu, būs nepieciešams veikt programmatūras un tehniskās izmaiņas arī dienesta apliecību izsniegšanas sistēmā „APIS” (izmanto Valsts policijas amatpersonu dienesta apliecību izsniegšanai), „APIS II” (izmanto Valsts robežsardzes un Valsts ugunsdzēsības un glābšanas dienesta amatpersonu dienesta apliecību izsniegšanai) un „IVPS 1.0” (izmanto Ieslodzījuma vietu pārvaldes amatpersonu dienesta apliecību izsniegšanai) (turpmāk – dienesta apliecību izsniegšanas sistēma), kā arī to, ka ir nepieciešams laiks jaunā parauga apliecību sagatavju pasūtīšanai un izstrādāšanai, paredzēts, ka noteikumu projekts stājas spēkā 2014.gada 1.augustā.Programmatūras un tehniskas izmaiņas dienesta apliecību izsniegšanas sistēmās, kā arī jaunā parauga apliecību sagatavju izgatavošanu un piegādi veiks dienesta apliecību izsniegšanas sistēmu izstrādātājs un pakalpojumu sniedzējs SIA „ADI KARTES”, ar kuru Iekšlietu ministrijai, Valsts policijai un Ieslodzījuma vietu pārvaldei ir noslēgti līgumi. Dienesta apliecību izsniegšanas sistēmu programmatūras un tehnisko izmaiņu veikšanai nav nepieciešami papildu valsts budžeta līdzekļi, kā arī nav nepieciešami papildu valsts budžeta līdzekļi jaunā parauga apliecību sagatavju pasūtīšanai un izstrādāšanai, jo dienesta apliecību sagataves tiek pasūtītas pēc nepieciešamības, neveidojot iestādēs lielus dienesta apliecību sagatavju krājumus. SIA „ADI KARTES” piegādā Iekšlietu ministrijai, Valsts policijai un Ieslodzījuma vietu pārvaldei dienesta apliecību sagataves pēc iestāžu pieprasījuma. |
| 3. | Projekta izstrādē iesaistītās institūcijas | Iekšlietu ministrija, Datu valsts inspekcija un Ieslodzījuma vietu pārvalde. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2013.gada 7.oktobrī publicēts Iekšlietu ministrijas interneta vietnē [www.iem.gov.lv](http://www.iem.gov.lv), komentāri nav saņemti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Valsts policija un Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone-Godmane

23.04.2014 12:16

1284

N.Lazukova

67219177, nadezda.lazukova@iem.gov.lv